જેમણે પણ આ શપથવિધિ સમારોહનું લાઈવ ટેલીકાસ્ટ જોયું હશે એમણે નોંધ્યું જ હશે કે નરેન્દ્ર મોદીએ શરૂઆતમાં કેશુભાઈ પટેલ સાથે થોડી ચર્ચા કરી અને પછી એમની બાજુમાં જ ઉભેલા શંકરસિંહ વાઘેલા સાથે હાથ મેળવીને ખડખડાટ હસતા કશુંક કહ્યું. બસ આ જ સમયે ત્યાં હાજર રહેલા ફોટોગ્રાફર્સ દ્વારા પેલી તસ્વીર કેપ્ચર કરી લેવામાં આવી હતી. જ્યારે આ ઘટના બની રહી હતી ત્યારે કોઈ નવલકથાકારની ભાષામાં કહીએ તો ઇતિહાસનું એક પ્રકરણ પૂરું થયું હતું. eછાપું માં આપણે અગાઉ શંકરસિંહ વાઘેલા દ્વારા કેવી રીતે ખજુરાહો કાંડ કરવામાં આવ્યો હતો તેની ચર્ચા કરી ગયા છીએ. જે વાચકોએ આ આર્ટીકલ વાંચ્યો હશે અથવાતો ને એ કાંડ વિષે જો એમને માહિતી હશે એમના માટે પણ ઉપરોક્ત તસ્વીર કૌતુકથી કમ નહીં જ હોય.